recursal/SuperWikiNEXT-32B huggingface dataset:
|  |
| --- |
| artikkelen inngår i**«serien om tamhunden»** |
|  |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

Norges Blindeforbunds førerhundskole ble opprettet i 1970 og utdanner hvert år ca. 15 førerhunder for synshemmede. Siden tidlig på 2000-tallet har førerhunder vært underlagt anbudregulering fra NAV og av økonomiske årsaker ble skolen nødt til å finne nye måter å drive førerhundopplæringen på. Eiendommen på Bestum i Oslo, som siden 1985 hadde huset skolen med internat og kennel, ble i 2010 solgt og driften omlagt. Kenneldriften ble flyttet til Standal i Hakadal, internatdriften med samtrening av synshemmede og førerhundene ble lagt til forbundets senter Hurdal syn- og mestringssenter i Akershus, og førerhundtrenerne fikk tilbud om å ha treningshundene boende hjemme hos seg og jobbe ut derfra. Skolen har kontorfasiliteter i Blindeforbundets lokaler på Majorstuen i Oslo. Skolen er en avdeling i Norges Blindeforbund og utdanner sine førerhundtrenere (instruktører) selv. Utdannelse som førerhundtrener er en 3-årig lønnet utdannelse, og stillingen heter førerhundtreneraspirant. Endt og bestått eksamen gir automatisk jobb og opprykk til førerhundtrener. Opptak av aspiranter skjer kun når det er behov for flere førerhundtrenere.

### Avl av hunder

Avlsarbeidet er lagt til Hundeskolen Veiviseren i Vestby. Skolen driver egen avl med avlstisper og valper utplassert hos fôrverter i østlandsområdet. Valpene blir vurdert med henblikk på førerhundopplæring når de er ca. 1 år gamle. Skolen har samarbeid med andre skoler for brukshunder og utveksler enkelte valper etter egnethet for de forskjellige oppgavene. 

Den vanligste hunderasen for førerhund er labrador retriever, men det er også enkelte golden retriever, schäfer og puddel.

I desember 2010 kjøpte Norges Blindeforbund Hundeskolen Veiviseren i Vestby. Veiviseren drives som et aksjeselskap og er heleid av Norges Blindeforbund. Gjennom oppkjøpet var landsstyrets målsetting om å gjøre Blindeforbundet til den største aktøren på førerhundmarkedet i Norge, innfridd.

Eksterne lenker
---------------

* Norges Blindeforbunds førerhundskole
* Norges Blindeforbund

|  |  |
| --- | --- |
| Oppslagsverk/autoritetsdata | VIAF
 |
**Ulf Dreyer** (født 27. desember 1924, død 31. mai 2010) var en norsk kunstner. Han var utdannet ved Statens Håndverks- og Kunstindustriskole, Det Illegale Akademi og Werkkunstschule Münster i Westfalen. Hans tidlige arbeider var maling inspirert av Alf Rolfsen og Axel Revold. Senere gikk det mer i grafikk. Kunstneren har gjort utsmykninger i Tromsø (rådhus, Breivika VGS, posthus, domkirke, lufthavn og svømmehall, logoen til universitetet), Bodø sykehus, Marnardal kommunehus, Finnsnes kirke, og Målselv kirke.

Deler av kunstnerens verksted er bevart på Kulturtorvet i Lindesnes.

Referanser
----------

1. 1 2 3 4   Norsk kunstnerleksikon, nkl.snl.no, besøkt 9. november 2017[Hentet fra Wikidata]
2. ↑   KulturNav, KulturNav-ID 6ff012d8-1cf7-422a-b1b6-b2dc19101f61, besøkt 9. oktober 2017[Hentet fra Wikidata]
3. 1 2   www.itromso.no, besøkt 9. november 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Norsk kunstnerleksikon **·** VIAF **·** SUDOC **·** KulturNav
 |

Portal: Kunst
**Isi Foighel** (1927–2007) var en dansk professor i rettsvitenskap, landsrettsadvokat og konservativ politiker.

Han ble født i Chemnitz i Tyskland av jødiske foreldre. Familien flyktet til Danmark i 1932 og til Göteborg i Sverige under okkupasjonen i 1943. Etter krigen bosatte de seg i Danmark for godt.

Isi Foighel tok juridisk embedseksamen ved Københavns Universitet i 1952 og doktorgraden i 1961. Han var professor i rettsvitenskap ved Københavns Universitet fra 1964. Han hadde særlig interesse for menneskerettigheter og skatterett. Foighel hadde også advokatbevilling og møterett for Østre og Vestre Landsret.

Han var formann i Dansk Flygtningehjælp fra 1965 til 1971. Han ledet kommisjonen som forberedte den hjemmestyreordningen for Grønland som ble innført i 1979. Foighel var skatteminister i Poul Schlüters første regjering fra 1982 til 1987 og medlem av Folketinget for Københavns amtskrets fra 1984 til 1987. Som skatteminister innførte han blant annet realrenteavgift og omgjorde deler av bedriftsbeskatningen.

Han var dansk dommer ved Den europeiske menneskerettsdomstol i Strasbourg fra 1988 til 1998 og styreformann i Danmarks Radio fra 1991 til 1995.

Isi Foighel var kommandør av Dannebrogordenen.

Referanser
----------

1. ↑   Dansk Biografisk Leksikon-ID Isi\_Foighel, besøkt 6. januar 2023[Hentet fra Wikidata]
2. ↑   «Nersornaat 1990», besøkt 6. januar 2023[Hentet fra Wikidata]
3. 1 2 3 4 5  Pundik, Herbert og Harding, Merete. «Isi Foighel». *Dansk Biografisk Leksikon* **(dansk)** (digital utg.). Besøkt 19. april 2020. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** CiNii
 |

Portaler: Konservatisme | Danmark
**THE World University Rankings** er en rangering av universiteter som har blitt publisert av det britiske tidsskriftet *Times Higher Education* siden 2010. Times Higher Education samarbeidet tidligere med Quacquarelli Symonds (QS) om rangeringen THES - QS World University Rankings, men valgte i 2010 å starte sin egen rangering, mens QS videreførte den opprinnelige rangeringen med den eksisterende metodologien.

Universiteter i Norge
---------------------

Times Higher Education rangerte i 2010 Universitetet i Bergen som det beste norske universitet blant verdens 200 ledende universiteter. UiB havnet på 135.-plass i verden og 43.-plass i Europa. Det viste seg imidlertid at rangeringen til Times Higher Education bygget på feil tall innrapportert av Universitetet i Oslo, og rektor Ole Petter Ottersen uttalte at denne nye rangeringen er useriøs og at Universitetet i Oslo ikke har tillit til den. Etter å ha analysert nye, korrekte tall ble UiO rangert som nummer 186 i verden.

I 2012-utgaven var ingen norske universiteter blant de 200 beste. UiO var beste norske universitet, plassert på 201-225-plass.

Referanser
----------

1. ↑  THE World University Rankings 2010: «Unfortunately, since the rankings list was published last week, the University of Oslo has contacted Times Higher Education to inform us that, because of an error on its part and an oversight in the data quality-control process, some of the data it supplied were incorrect. A reanalysis of the data by Thomson Reuters has found that Oslo would have been ranked at 186th in the world.»
2. ↑  UNIForum: *Ingen tillit til Times-rangering*
3. ↑  UiB best i landet, Bergens Tidende, 24.9. 2010
4. ↑

Eksterne lenker
---------------

* (en) Offisielt nettsted Rediger på Wikidata
**Johannes Molzahn** *(fullt navn: Johann(Johannes) Ernst Ludwig)* (født 21. mai 1892 i Duisburg, død 31. desember 1965 i München) var en tysk maler, grafiker og designer, som betraktes som sosial-engasjert ekspresjonist.

Liv og virke
------------

Han vokste opp fra ett års alder i Weimar, der han både var fotograflærling, og elev ved den storhertuglige tegneskolen (1904–1907). Deretter dro han til Berlin og fikk grunnleggende kunstundervisning i ett år. Han flyttet til Bern, Sveits 1908 og ble der til 1914.

I 1917 hadde han god kontakt med Herwarth Walden, og fikk stille ut i Galerie «Der Sturm». Arbeidene kan beskrives som futuristisk kubisme (Cubo-futurisme) med små figurer som forholder seg til omgivelser preget av geometriske figurfragmenter plassert slik at de ligner labyrinter. Dette gikk også igjen i tresnittene. I likhet med Willi Baumeister og Oskar Schlemmer (og til forskjell fra f.eks. Edvard Munch) lot han ikke årenettet i treet inngå som del av verket.

Han ble ikke formelt medlem av Bauhaus-gruppen, selv om hans grafikk var med i den tredje Bauhaus-mappen.

Fra 1923 var han lærer ved kunsthåndverkskolen i Magdeburg, og han ble professor ved kunstakademiet i Breslau fra 1928 til han ble avsatt av nazistene i 1933. Han var i mellomtiden bidragsyter til en utstilling i Brooklyn Museum, New York som skulle vise internasjonal moderne kunst. 6 av hans malerier, (beslag fra Breslau- og Essen-museene) samt Bauhausmappen ble stilt på entartete kunst-utstillingen i München i 1937. I alt 46 verker ble registrert som beslaglagt.

Året etter flyttet Molzahn til USA, hvor han underviste ved flere kunstskoler. Han reiste hjem til Tyskland igjen i 1959, og døde i Dresden.

Stilmessig har Molzahn skapt noe som ikke uten videre kan henføres under de vanligste retningene. Bildene kan beskrives både som ekspresjonistiske og kubistiske, med et sosialt engasjement i tillegg.

Referanser
----------

1. 1 2   RKDartists, «Johannes Molzahn», RKD kunstner-ID 56784[Hentet fra Wikidata]
2. 1 2   Archive of Fine Arts, cs.isabart.org, abART person-ID 96794, besøkt 1. april 2021[Hentet fra Wikidata]
3. ↑   Artists of the World Online, AKL Online kunstner-ID 00199410[Hentet fra Wikidata]
4. 1 2   Magdeburger Biographisches Lexikon, Magdeburger Biographisches Lexikon ID 0359, besøkt 28. august 2020[Hentet fra Wikidata]
5. ↑   Brockhaus Enzyklopädie, Brockhaus Online-Enzyklopädie-id molzahn-johannes, besøkt 9. oktober 2017[Hentet fra Wikidata]
6. ↑   Museum of Modern Arts online samling, MoMA kunstner-ID 4054, besøkt 4. desember 2019[Hentet fra Wikidata]
7. ↑  Beslagoversikt

Eksterne lenker
---------------

* (de) Verk av og om Johannes Molzahn i katalogen til det tyske nasjonalbiblioteket

  


|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** ULAN **·** NKC
 |

Portal: Andre verdenskrig
**Maria Teresa Grønning Dale** (født 1977) er en norsk forsker innen psykologi. Hun forsker på traumer og katastrofer, prenatale risikofaktorer og barns helse, og personlighetspsykologi. Hun er forsker II ved Nasjonalt kunnskapssenter om vold og traumatisk stress (NKVTS) og har en bistilling som førsteamanuensis ved Psykologisk institutt (PSI) ved Universitetet i Oslo.

Hun tok hovedfag (cand.polit.) i psykologi ved NTNU i 2002 og ph.d. i psykologi ved Psykologisk institutt ved UiO i 2012, basert på et forskningsprosjekt om mødre til babyer med alvorlig hjertefeil. Hun var ansatt som stipendiat og forsker ved Folkehelseinstituttet fra 2008 til 2018. Fra 2015 har hun hatt en bistilling som førsteamanuensis ved PSI og fra 2018 har hun hatt hovedstilling som forsker II ved NKVTS.

Referanser
----------

1. ↑  Barn kan få medfødt hjertefeil av brusdrikking i svangerskapet
2. ↑  Lykke og sinne etter hjertefeil
3. ↑  Maria Teresa Grønning Dale

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** CRIStin
 |
**Tryvann Opp** er et motbakkeløp i Nordmarka som arrangeres av SK Vidar.

Løypa starter på Midtstuen på 225 meters høyde, og har målgang på Tryvannshøgda på 529 meter. Løypa er 5,4 km lang og går vekselvis på grusvei og skogssti. På veien passeres både Holmenkollen kapell og Frognerseteren. Løyperekordene for herrer innhas av kenyanske Moses Tirban på 18:41, mens Guro Flatekval har rekorden på kvinnesiden på 22:19.

Vinnere
-------

|  |  |  |  |  |  |
| --- | --- | --- | --- | --- | --- |
| **År** | **Vinner, herreklasse** | **Tid** |  | **Vinner, dameklasse** | **Tid** |
| 2009 | Moses Tirban | 18:41 |  | Guro Flatekval | 22:19  |
| 2008 | Sindre Buraas | 20:58 |  | Guro Flatekval | 24:39 |
| 2007 | John Sombol | 19:10 |  | Tuva Toftdahl | 25:10 |
| 2006 | Øystein Sylta | 20:19 |  | Kirsten Melkevik Otterbu | 22:53 |

Referanser
----------

1. ↑  Oslo får et motbakkeløp: Tryvann opp Sportsklubben Rye
2. ↑  Guro taklet favorittstempelet Nettavisen

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Oslo Byleksikon
 |
**Norges Fredsfond** administrerer frivillig fredsskatt. Formålet er å vise myndighetene at vi trenger en utvidelse av militærnekterloven. Det er mange som av samvittighetsgrunner vil reservere seg mot at skattepengene brukes til våpen og soldater. Foreningen utfordrer logikken i den rådende 'krig for fred'-tankegangen: Når jeg selv dreper et menneske, er jeg en forbryter - når jeg betaler andre for å drepe mange, er jeg en vanlig skattebataler? Fondet ønsker alle velkommen som vil 'gi fred et budsjett'.
Det er en ideell forening som har som formål å finansiere tiltak som, gjennom opinionsdannelse, kunnskapsformidling og direkte konflikt- og forsoningsarbeid, bidrar til fred ved å sette i gang samfunnsprosesser, tenne engasjement, mobilisere og frigjøre enkeltmennesker.

Starten var arbeid for å etablere muligheten for økonomisk militærnekt i det norske og andre lands lovverk. Stortinget har nedstemt forslag om dette. I 2011 ble idéen tent om at det ikke er noen grunn til å vente til stortinget endrer syn på dette, og fondet ble opprettet.

Norges Fredsfond skal innta et stort og langsiktig perspektiv og søke å identifisere nøkkelområder som vil gi størst mulig uttelling for fred. Foreningen skal prioritere formål som har en strategi for å målstyre sine ideer og hensikter over tid. Tiltak skal så langt mulig settes inn ved roten av problemet, eller der de ventelig vil være en spire til noe nytt og stort. Forvaltning av innbetalte midler styres av alle "skatteytere" gjennom direkte demokrati og en åpen prosess der alles innspill teller.

«*Ethvert gevær som produseres, hvert krigsskip som sjøsettes, hver rakett som avfyres, er til syvende og sist et tyveri fra dem som sulter og ikke får mat, fra dem som fryser og ikke får klær.*» Dwight D. Eisenhower, president USA, ansvarlig for de alliertes tropper under 2.verdenskrig.

Referanser
----------

1. ↑  «Norges Fredsfond - info». Norges Fredsfond. 28. februar 2013. Besøkt 28. februar 2013.
2. ↑  «Quotation by Dwight D. Eisenhower» **(engelsk)**. Dictionary.com. 3. mars 2013. Arkivert fra originalen 24. april 2011. Besøkt 3. mars 2013.

Eksterne lenker
---------------

* Foreningens hjemmeside
* Foreningens vedtekter[*død lenke*]
**Norges Birøkterlag** er en norsk faglig organisasjon for birøktere, med lokallag i alle fylker i Norge. Organisasjonen har hovedkontor på Kløfta, hvor de er samlokalisert med Honningcentralen AL. 

Norges Birøkterlag ble stiftet i 1884 og har lokallag i alle fylker i landet. Organisasjonen er åpen for alle som har interesse for birøkt. 
Medlemsbladet *Birøkteren* gis ut 11 ganger pr år, og inneholder aktuelle saker om birøkt, forteller om lover og regler, minner om sesongens operasjoner i bigården. Laget arrangerer kurs og møter, gir veiledning og opplæring for medlemmene, og gir informasjon om aktuelle varroabekjempelsesmetoder og annet sykdomshindrende arbeid, samt hjelp ved utbrudd av sykdom. Medlemmene kan også benytte seg av Norges Birøkterlags avlsarbeid og parestasjoner.

Referanser
----------

1. ↑   norsk organisasjonsnummer 940469465[Hentet fra Wikidata]

Eksterne lenker
---------------

* (no) Offisielt nettsted Rediger på Wikidata
* (no) Norges Birøkterlag på Facebook Rediger på Wikidata

* (no) Norges Birøkterlag på Instagram Rediger på Wikidata

* (no) Norges Birøkterlag på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**TV4 AB** er et svensk TV-konsern, grunnlagt i 1984, som eies av Telia Company. Navnet kommer av hovedkanalen til konsernet, TV4 Sverige. Konsernet består av moderselskapet TV4 AB samt datterselskapene TV4 Sverige AB, TV4 Interaktiv AB og Canal+-eieren C More Entertainment. Virksomheten består dels av kommersiell TV-virksomhet i kanalene TV4, Sjuan, TV4 Film, og TV4 Sverige. TV4 Sverige har 16 lokale TV-stasjoner fordelt over hele Sverige. TV4 Interaktiv utvikler og markedsfører interaktive tjenester. I Interaktiv inngår tv4.se, text-tv og Allt om Stockholm. Totalt innen konsernet finnes cirka 900 ansatte hvorav 500 personer i morselskapet. Årsomsetningen 2005 oppgis til rundt 3 millioner svenske kroner. TV4 har vært notert på Stockholms fondbørs siden 1994.

Kanaler
-------

* TV4
* TV4 Film
* TV4 Fakta
* TV4 Sport
* TV4 Guld

I perioden 1990–1992 hadde TV4 også en norsk TV-kanal, TV4 Norge. Denne ble nedlagt i 1992, på grunn av dårlig økonomi.

Referanser
----------

1. ↑  pressmeddelande Arkivert 22. september 2008 hos Wayback Machine.
2. ↑  Årsredovisning -07[*død lenke*]

Eksterne lenker
---------------

* (sv) TV4 AB

|  |  |
| --- | --- |
| Oppslagsverk/autoritetsdata | VIAF
 |
***Buster i klister*** (orig: The Goat) er en amerikansk stumfilm fra 1921, regissert av Buster Keaton og Malcolm St. Clair.

Handling
--------

Buster Keaton står i en kø for å skaffe seg gratis brød, Men han legger ikke merke til at han egentlig står bak to urørlige utstillingsdukker. Innen han oppdager denne feilen er alt brødet allerede har blitt gitt bort. Buster går deretter gatelangs og kikker tilfeldigvis gjennom et vindu inn ved en politistasjon, hvor en morder med kallenavnet Dead Shot Dan nylig har blitt arrestert. Med ved et uhell blir et fotografi av Buster brukt, i stedet for et fotografi av Dan. Så når Dan stikker av fra fengselet, publiseres informasjon om Dan - men sammen med fotografiet av Buster, i stedet for Dan.

En rekke politifolk tar deretter opp jakten på ham. Men Buster lokker dem inn på lasteplanet bak på en lastebil, hvor han låser dem inn, og han kommer seg unna. Etter ett par andre eventyr kommer Buster seg om bord på et tog, som er på vei til en nærliggende by. Dessverre for Buster har innbyggerne i denne byen allerede hørt om Dans flukt, og aviser og plakater har allerede blitt trykket opp overalt - fylt med fotografier av Buster. Alle innbyggerne som får øye på ham, løper sin vei i redsel - uansett hvor Buster går.

Buster havner nok en gang på feil sted til feil tid, når en politimester blir overfalt av en gangster. Den rykende pistolen som gangsteren brukte havner snart i Busters hånd. Han forsøker å løpe fra den veldig iherdige politimesteren, og forårsaker utilsiktet ugagn over hele byen. Mens han er på flukt, møter Buster den samme unge kvinnen som han hadde hjulpet tidligere, og kvinnen inviterer ham på middag. Men hjemme hos henne møter han faren hennes. Det viser seg snart at faren hennes er den samme politimesteren, som nylig hadde jagd Buster over resten av byen.

Skuespillere
------------

* Buster Keaton
* Virginia Fox
* Joe Roberts
* Malcolm St. Clair som Shot Dan
* Edward F. Cline
* Jean C. Havez

Referanser
----------

1. 1 2 3 4  ; besøksdato: 19. mai 2016.
2. ↑  «The Goat (1921)» **(engelsk)**. Besøkt 22. januar 2023.

Eksterne lenker
---------------

* (en) *Buster i klister* på Internet Movie Database Rediger på Wikidata

* (no) *Buster i klister* hos Filmfront Rediger på Wikidata

* (sv) *Buster i klister* i Svensk Filmdatabas Rediger på Wikidata

* (en) *Buster i klister* på AllMovie Rediger på Wikidata

* (fr) *Buster i klister* på Allociné Rediger på Wikidata

* (en) *Buster i klister* på Silent Era Rediger på Wikidata
**Bustyle markløft** er en avart av vanlig markløft. Selve navnet *bustyle*, kommer av norske *bue* og engelske *style* som på reint norsk blir *bue-stil*. Dette fordi ryggen ofte ser ut som en bue som spennes under løftet. 
Det blir ofte knyttet mye spenning til et bustyle markløft, og de fleste er like overrasket av at ryggen er like hel etter et slikt løft. Bustyle markløft er mest sett hos nybegynnerløftere.

Korrekt utførelse
-----------------

Rett før stangen løftes, skal rompe heves, slik at man er i ca. strak markløft posisjon. Deretter løftes stangen opp av bakken, og ryggen skal være krummet under hele løftet. Start posisjon før selve løftet skal være som vanlig markløft (Det skal være ca. 90 grader mellom leggen og lårbeinet, strak rygg, og blikket rett frem). Løftet blir godkjent på styrkeløftstevner, men blir ofte lite likt av klubbmedlemmer og dommere.

Advarsel
--------

Å løfte bustyle markløft kan føre til varige ryggskader. Korsryggen er spesielt utsatt under denne løftestilen, og kan stå i fare med å få prolaps. Løfter man Bustyle markløft,
er det anbefalt å øve mer på markløft-stilen helt til det ikke er noe bustyle igjen. Se for en video som viser hvordan riktig markløft skal utføres. Se også

Referanser
----------

1. ↑   video fra styrkeloft.no
2. ↑  Løfteskolen på
**Anbjørn Ekeland** (født 8. august 1947 i Stavanger) er en tidligere fotballspiller i Viking Fotballklubb. Ekeland spilte høyre back i lagets gullalder i første halvdel av 70-tallet. Sammen med sin makker på venstre back, Sigbjørn Slinning, fornyet han backens rolle i offensiv retning. I sin aktive periode på A-laget, i perioden 1966 – 1975, vant han bronsemedalje seriemesterskapet 1971, og deretter gull i fire etterfølgende seriemesterskap i perioden 1972 - 1975. I 1971 fikk han også sine tre landskamper med flagget på brystet. Det ble også 11 U21-kamper. Han gikk gradene i Viking, fra guttefotball fram til senior. 
Mesteparten av sin sivile karriere arbeidet han med salg av sportsutstyr, og han var salgsansvarlig for Vestlandet for sportstøyleverandøren Adidas.

Referanser
----------

1. ↑   transfermarkt.com, Transfermarkt spiller-ID 303487, besøkt 9. oktober 2017[Hentet fra Wikidata]

Eksterne lenker
---------------

* (en) Anbjørn Ekeland – Transfermarkt Rediger på Wikidata

* (en) Anbjørn Ekeland – EU-Football.info Rediger på Wikidata

* (no) Anbjørn Ekeland – Norges Fotballforbund Rediger på Wikidata
**Anaïs St. John** (født 1973 i New Orleans som Anaïs Brown) er en amerikansk musiker, musikkpedagog og sceneartist fra New Orleans. St. John har en Bachelorgrad i musikk fra Xavier University og Mastergrad fra University of New Orleans. 
Hun har vært mezzosopran for New Orleans Opera, stilmessig kombinerer hun i nyere tid jazz, blues og R&B. 
Hennes musikk er inspirert av blant andre Irma Thomas, Germaine Bazzle, Eartha Kitt og Lola Falana.

Hun har opptrådt på en rekke scener i New Orleans, som Tulane Summer Lyric Theater, Mid-City Theater, New Orleans Opera, Le Petit Theater, Le Chat Noir, og Jefferson Performing Arts Society. I tillegg har Anais St. John opptrådt på festivaler som inkluderer Jazz Fest, New Orleans Jazz and Heritage Festival, New Orleans French Quarter Fest, Umbria Winter Jazz Festival (Italia), og Jazz Ascona (Sveits).

Hun ga ut albumet *ANAÏS St. John* i april 2012. Anaïs St. John er hovedsakelig en liveartist som setter opp konserter og show. I 2014 satte hun opp et show med musikk av Donna Summer, og i 2018 utviklet hun showet *Simply the Best: The Tina Turner Story* om Tina Turners liv og diskografi.
I august 2018 debuterte hun med showet *Lulu White: Queen of Storyville* på Theatre Wego.

Anais St. John er datter av saksofonisten Marion Brown som opptrådte med John Coltrane.

Diskografi
----------

* *Anaïs St. John*, 2012

Referanser
----------

1. 1 2  Round 2 of Jazz Fest kicks off Thursday - *The Washington Times*, 30. april 2014.
2. ↑  A New Orleans Success Story - *WGNO TV*, 19. august 2014.
3. 1 2  Singer Anais St. John to take on Tina Turner catalog in new tribute show at the Joy Theater - *The New Orleans Advocate*, 16. januar 2018.
4. ↑  Anais St. John - *French Quarter*. Besøkt 28. oktober 2018.
5. ↑  ANAÏS St. John - *Amazon*, besøkt 28. oktober 2018.
6. ↑  Anaïs St. John tells the tale of Storyville madam Lulu White, cabaret-style - *The New Orleans Advocate*, 14. august 2018.

Eksterne lenker
---------------

* (en) Anaïs St. John på Apple Music Rediger på Wikidata

* (en) Anaïs St. John på MusicBrainz Rediger på Wikidata

* (en) Anaïs St. John på Spotify Rediger på Wikidata
* (en) Mama sings the Blues - *New Orleans Living Magazine*, May 17, 2008.

|  |  |
| --- | --- |
| Oppslagsverk/autoritetsdata | MusicBrainz
 |
**Børsgruppen Aktie** *(The Finance Committee)* er et studentutvalg ved Handelshøyskolen BI i Oslo.

Gruppen ble dannet ved tidligere BI Sandvika våren 1997, og fikk status som utvalg i Bedriftsøkonomisk Studentersamfund (BS) høsten 1998. Utvalget er i dag underlagt SBIO, og har som formål er å spre interesse for finans, børs og næringsliv blant studentene ved Handelshøyskolen BI.

Medlemmene består i hovedsak av studenter ved siviløkonom- og finansstudiet ved BI, men ingen formelle krav til studieretning stilles. Opptak til Børsgruppen Aktie skjer like etter semesterstart hvert studieår. 
Ved opptak 2008 var Børsgruppen Aktie det studentutvalget ved Handelshøyskolen BI med flest nye søkere.

Børsgruppen Aktie er også tilknyttet investeringsselskapet GBS Asset Management.

Aktiviteter
-----------

Hver vår arrangerer Børsgruppen Aktie den årlige **Aksjedagen**. Her inviteres det til foredrag med sentrale personer innen finans og næringsliv, samt en paneldebatt bestående av representanter fra landets største meglerhus, investeringsbanker og forvaltere.

Eksterne lenker
---------------

* Børsgruppen Akties nettsted
* [ Aksjedagens nettsted][*død lenke*]
Aksjeindeksen OMX Iceland 15 i de fem ukene fra 29. september til 31. oktober 2008.
Folk samler seg foran New York-børsen dagen etter børskrakket i 1929.
**Børskrakk** er en betegnelse som brukes når børsen faller uvanlig mye, som regel på grunn av få kunder slik at selgeren må senke prisene for å få kjøper interessert og dermed få omsatt varen. Dersom det er flere selgere enn kjøpere vil normalt prisen gå ned, og tilsvarende vil prisen stige hvis kjøperne er i flertall. For å omsette en vare på en børs, er en avhengig av å ha både kjøpere og selgere. Når kjøper og selger er enige om en pris blir varen omsatt.

Hvor stort fall et marked skal ha før det kan kalles et krakk, vil variere.

For eksempel, ved krakket på New York-børsen 29. oktober 1929 falt markedet elleve prosent. I juli 1932 nådde markedet bunnen. Da hadde markedet falt 89 prosent fra toppnoteringen før krakket i 1929.

Mindre børskrakk kan oppstå ved at bestemte varesorter faller drastisk i verdi. Et klassisk eksempel er «Tulipankrakket», der prisene for tulipaner var grovt overvurdert. Som en bivirkning, fikk Nederland en større børskrise, fordi spekulantene forsvant og de som hadde penger ble forsiktigere, som det tok tiår å jobbe seg ut av.

|  |  |
| --- | --- |
| Oppslagsverk/autoritetsdata | Encyclopædia Universalis
 |
***Arbeidsrett*** er et norsk juridisk fagtidsskrift som publiserer artikler, analyser, kommentarer og debatt om arbeidsrettslige spørsmål.

Tidsskriftet vektlegger fagartikler med analyser av arbeidsrettslige spørsmål, kommentarer til ny rettspraksis, og anmeldelse av arbeidsrettslig litteratur, men formidler også meningsytringer om aktuelle rettspolitiske spørsmål. Internasjonale arbeidsrettslige spørsmål hvor det EU/EØS-rettslige aspektet står sentralt, blir kommentert, og tidsskriftet publiserer jevnlig artikler fra de øvrige skandinaviske forskningsmiljøene.

Arbeidsrett retter seg først og fremst mot jurister, og er en viktig kilde for juridiske rådgivere, advokater og dommere.

Tidsskriftet er en vitenskapelig publiseringskanal på nivå 1 i norsk vitenskapsindeks.

Eksterne lenker
---------------

* Arbeidsrett på idunn.no – Nordisk tidsskriftdatabase Arkivert 22. februar 2014 hos Wayback Machine.


|  |  |
| --- | --- |
| Oppslagsverk/autoritetsdata | ISSN **·** ISSN
 |
**TIE-fighter** er en fiktiv klasse jager-romskip i Star Wars-universet.

Skipet er drevet av to ionemotorer, derav akronymet TIE (twin ion engines). TIE-fighters er raske og pålitelige romskip produsert av Sienar Fleet Systems for det galaktiske imperiet. Det finnes flere versjoner av TIE-fighters. Den standardiserte versjonen går under navnet TIE-fighter, mens de spesialiserte versjonene er TIE-Advanced, TIE-shuttle, TIE-bombers og TIE-interceptor. I Star Wars: The Force Awakens har TIE-fighterne under First Order blitt videreutviklet til å være to settet, med en som er bakvendt og styrer beskytningen.

TIE-fighters dukker opp i filmene *Et nytt håp* (1977), *Imperiet slår tilbake* (1980), *Jediridderen vender tilbake* (1983) og *The Force Awakens* (2015), så vell som i det ekspanderte universet.

Referanser
----------

1. ↑  «TIE fighter (Expanded Universe)». *Star Wars Databank*. Lucasfilm. Arkivert fra originalen 22. august 2006. Besøkt 20. juli 2007.
2. ↑  «TIE fighter (The Movies)». *Star Wars Databank*. Lucasfilm. Arkivert fra originalen 13. juli 2007. Besøkt 20. juli 2007.

Eksterne lenker
---------------

* (en) *TIE series* på Wookieepedia: en *Star Wars*-wiki
* (en) *TIE pilot* på Wookieepedia: en *Star Wars*-wiki
British Antarctic Territorys flagg
**British Antarctic Territorys flagg** består av en hvit flaggduk der  det britiske unionsflagget er plassert i kantonen og territoriets våpen i flaggdukens frie ende. Flagget ble først innført i 1963 og igjen bekreftet 21. april 1998. Det er i størrelsesforholdet 1:2.

Våpenmerket viser en fakkel, et symbol for forskning og opplysning. Skjoldet viser bølgelinjer, som skal representere havet. Skjoldholderne, en løve og en keiserpingvin, representerer henholdsvis Storbritannia og det antarktiske kontinentet. Hjelmtegnet viser Discovery, forskningsskipet som ble benyttet av oppdagere som Robert Falcon Scott og Ernest Shackleton. 

Flagget benyttes på britiske forskningsstasjoner i Antarktis og ved hovedkvarteret til British Antarctic Survey i Cambridge i England.

Skip tilhørende British Antarctic Survey benytter en såkalt *blue ensign* med British Antarctic Territory våpenskjold i flaggets frie ende. Dette flagget ble innført 30. mai 1969.

Kommisjonærens flagg
--------------------

Kommisjonæren er koloniens øverste myndighet og fører eget flagg etter samme modell som for guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. Flagget til kommisjonæren for British Antarctic Territory ble innført 21. april 1998.

Litteratur
----------

* Graham Bartram: *British Flags and Emblems*, 2004
* *BR20 Flags of all nations*, 1989 Edition, 1999 Revision, Ministry of Defence, 1999

Eksterne lenker
---------------

* British Antarctic Territory Flags Of The World

Portal: Antarktis
**Hans-Christian Mathiesen** (født 11. april 1965) er en dansk offiser (generalmajor i Hæren). 

Mathiesen gikk inn i det danske forsvaret i 1984, ble sekondløytnant i 1985 og premierløytnant i 1989. Som leder steg han i gradene fra troppssjef til brigadesjef. I 2003–2006 var han kommunikasjonssjef i Forsvarskommandoen og medvirket i dokumentarprogrammet *K-notatet*. Han var sjef for Hærstaben fra 2014 til 2018.

Nepotisme-saken
---------------

Mathiesen er dømt i en straffesak hvor han var tiltalt for embedsmisbruk og grov pliktforsømmelse. Saken, som ble ført for byretten i Viborg, startet den 4. mai 2020. Det falt dom i saken den 19. mai 2020. Byretten idømte Mathiesen 60 dager ubetinget fengsel. Han anket på stedet. Hans forsvarer mente at det kun var tale om mindre forseelser, som kunne håndteres disiplinært.

Mathiesen var anklaget for fem forhold. En instruks om å endre kriteriene for opptak på en attraktiv utdannelse etter søknadsfristens utløp var den alvorligste. Endringen innebar at Mathiesens kjæreste (senere ektefelle) kunne komme i betraktning og ble opptatt.

Saken oppstod da nettmediet Olfi.dk den 18. oktober 2018 avslørte at opptakskriteriene var blitt endret. OLFI hadde gravet i saken i over et år.

Pressens behandling av saken førte i oktober 2018 til at Forsvarets Auditørkorps iverksatte etterforskning. Den 24. oktober ble Mathiesen fritatt for tjeneste som sjef for Hærstaben. Ved en rokade ble han 1. september 2019 plassert i et «midlertidig stillingsnummer» i Forsvarskommandoen. Den 19. mai 2020 ble Mathiesen idømt 60 dager ubetinget fengsel, og 24. august 2020 ble straffen skjerpet til fengsel i tre måneder.

Referanser
----------

1. ↑  «Modtagere af danske dekorationer». Det danske kongehus. Besøkt 27. mai 2020.
2. 1 2 3  Hans-Christian Mathiesens CV fundet på forsvaret.dk. Besøkt 4. mai 2020.
3. 1 2  Nielsen, Mads Korsager (4. mai 2020). «Gamle venner skal vidne mod udstødt hærchef». *www.dr.dk*. DR. Besøkt 4. mai 2020.
4. ↑  Retten i Viborg (20. mai 2020). «Tidligere chef for Hærstaben dømt for stillingsmisbrug». domstol.dk (domsresumé). Besøkt 20. mai 2020.
5. ↑  Norup, Mark Lindved (19. mai 2020). «60 dages fængsel til tidligere hærchef». DR. Besøkt 19. mai 2020.
6. ↑  «Auditørkorpset, Årsberetning 2019» (PDF). *www.fauk.dk*. Forsvarets Auditørkorps. mars 2020. s. 5. Arkivert fra originalen (PDF) 19. september 2020. Besøkt 4. mai 2020.
7. ↑  Rasmussen, Peter Ernstved (18. oktober 2018). «H.-C. Mathiesen gik på isen». Olfi. Besøkt 4. mai 2020.
8. ↑  «Auditørkorpset, Årsberetning 2019» (PDF). *www.fauk.dk*. Forsvarets Auditørkorps. mars 2020. s. 9. Arkivert fra originalen (PDF) 19. september 2020. Besøkt 4. mai 2020.
9. ↑  Nye chefer til Hærkommandoen og Danmarks militære repræsentation i NATO[*død lenke*]. Besøkt 4. mai 2020.
10. ↑
**Hans-Gabriel «Tommy» Finne** (født 14. mai 1916 i Kristiania, død 2. august 2012 i Oslo) var en norsk arkitekt.

Familiebakgrunn
---------------

 Hans-Gabriel Finnes første hjem; Madserud allé 32 i Oslo, tegnet for familien Finne i 1910 av Magnus PoulssonFinnes foreldre var høyesterettsadvokat Severin Finne og hustru Esther Lucy (f. Egeberg). Hans morfar var Ferdinand Julian Egeberg. Morbroren Westye Parr Egeberg var gift med Nini Wedel-Jarlsberg. De eide Bogstad gård. En annen morbror, Oscar Frederik Egeberg, eide Skinnarbøl ved Kongsvinger. Hans-Gabriel Finne var bror av kunstneren Ferdinand Finne. Tommy Finne ble gift i 1953 med Sidsel Marie Holtermann Finne, f. Thygesen, 1921 - 2014. Han ble senere gjengift med sosionom Berit Gøril Havrevold Finne, f. Havrevold, f. 1936, datter av skuespillerne Gøril og Olafr Havrevold, og mor til Carsten Bleness. Finnes første hjem var Madserud allé 32 i daværende Aker kommune, nå Oslo, en herskapelig villa tegnet for hans foreldre av en av Norges ledende arkitekter, Magnus Poulsson, i 1910.

Utdanning
---------

Finne tilbrakte en del av barneårene i England, der han gikk på kostskolen Cranleigh. Fra 1935 til 1940 ble han utdannet til arkitekt i Stuttgart i Tyskland der han bl.a. studerte under professor Paul Bonatz. Etter krigen var han praktikant hos Arnstein Arneberg.

Yrkesliv
--------

Hans-Gabriel Finne etablerte sitt eget arkitektkontor i Homansbyen i Oslo. Hans arbeider spenner over et vidt spekter. Han har tegnet gruveanlegg med flotasjonsverk og boligområder med tilhørende infrastruktur, f. eks. i Sulitjelma og Folldal. Finne har også designet innredningene i en rekke passasjerskip. Han har hatt ansvaret for flere store restaureringsprosjekter, bl.a.: Theatercafeen, Olav Vs hall på Akershus, i tillegg til hovedbygningene på Ulefos, Jarlsberg og Skinnarbøl. Finne har også arbeidet i England og Frankrike. Hans-Gabriel Finne har dessuten formgitt et antall utelamper for produsenten Noral. Han var virksom til høy alder. Finne var en forkjemper for bevaring av historiske bymiljøer og en aktiv motstander av den skjemamessige modernistiske arkitekturen som fikk stor utbredelse etter 2. verdenskrig.

Hans-Gabriel Finne medvirket i ett av programmene i Toppen Bechs populære TV-serie Herskapelig på NRK, sendt 17. februar 2002. Programmet omhandlet bygninger og lokaler der Finne har vært ansvarlig for restaureringen.

Referanser
----------

1. ↑  «Hans Gabriel FInne». SNL. 29. oktober 2009. Besøkt 9. august 2012.
2. ↑  Dødsannonse i Aftenposten 07.08.2012.[*død lenke*]
3. ↑  Dødsannonse i Aftenposten 15.01.2014. Arkivert 16. januar 2014 hos Wayback Machine.
4. ↑  Artikkel på www.snl.no
5. ↑  Omtale på nettstedet til Tysklands ambassade. Arkivert 15. juni 2013 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Historisk befolkningsregister
 |
Possjonen til McFarlane Strait på Sør-Shetlandsøyene.
McFarlane Strait fra Huronbreen på Livingston Island med Half Moon Island og Greenwich Island i bakgrunnen.
**McFarlane Strait** er et 24,5 km langt og 3,35 km bredt sund beligende mellom Greenwich Island og Livingston Island i øygruppa Sør-Shetlandsøyene. Navnet opptrer på et kart fra 1822 av den britiske selfangeren George Powell og bruken av navnet er internasjonalt etablert. Det er oppkalt etter kaptein Andrew McFarlane, fører av brigantinen «Dragon» fra Liverpool, som drev selfangst i området og utforsket Antarktishalvøya i sesongen 1820/21. Andre kilder fra samme tidsperiode angir navnet Yankee Sound, mens C.A. Larsen ga det navnet Norges Stræde på sin ekspedisjon med «Jason» i 1894.

Ved en chilensk nødhytte i Yankee Bay ved McFarlane Strait er det satt opp en plakett til minne om Andrew McFarlane. Denne er oppført på lista over historiske steder og kulturminner i Antarktis.

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 9270

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
Fazila Amiri, director, presenting her film And Still I Sing at HUMAN International Documentary Film Festival.
**HUMAN internasjonale dokumentarfilmfestival,** tidligere **Human Rights Human Wrongs** er Oslos største festival for ny norsk og internasjonal dokumentarfilm. I tillegg til filmvisninger arrangeres det debatter og samtaler med fokus på aktuelle samfunnsspørsmål og menneskerettighetstemaer. Festivalen inkluderer et norsk og et internasjonalt konkurranseprogram.

I 2017 endret festivalen navn fra «Human Rights Human Wrongs» til «HUMAN internasjonale dokumentarfilmfestival».

Festivalen arrangeres i samarbeid mellom Oslo Dokumentarkino, Menneskerettighetshuset i Oslo og Oslosenteret for fred og menneskerettigheter. Følgende organisasjoner fra Menneskerettighetshuset er festivalens støttespillere:

* Human Rights House Foundation
* Den norske Helsingforskomité
* Den norske Burmakomité
* FoodFirst Information and Action Network (FIAN)
* Tibetkomitéen

Åpningsfilmer
-------------

* 2008: *An Independent Mind*, UK
* 2010: *Getting Justice – Kenya's Deadly Game of Wait and See*, Kenya
* 2011: *Blood in the Mobile*, Tyskland,Danmark
* 2023: And still I sing, Canada

Referanser
----------

1. ↑  «Festivalinfo». HUMAN internasjonale dokumentarfilmfestival. Besøkt 19. februar 2019.
2. ↑  May Synnøve Rogne (9. november 2017). «Oslos dokumentarfilmfestival får nytt navn». Aftenposten. Besøkt 19. februar 2019.
**Reidar Morten Furuholmen** (født 24. mai 1963) er en profilert norsk forsvarsadvokat. 

Han ble utdannet cand jur fra Oslo i 1992, og arbeidet til 1994 som advokatfullmektig i Advokatfirmaet Storrvik, til 1997 i egen praksis i selskapet Morten Furuholmen, og fra 1997 i Advokatfirmaet Furuholmen AS. Han har blant annet bistått Tjostolv Moland og Joshua French som er dømt for drap og spionasje i Kongo og var forsvarer for Kjell Alrich Schumann som ble dømt til seksten år forvaring etter NOKAS-ranet.

I mai 2010 ble Furuholmen dømt til seks måneder betinget fengsel for medvirkning til grovt heleri etter at han krevde inn penger på vegne av David Toska. Som en konsekvens av dommen ble han kastet ut av Advokatforeningen, men fikk beholde advokatbevillingen fordi det var gått lang tid siden det straffbare forhold skjedde.

Referanser
----------

1. ↑  «Morten Furuholmen dømt for grovt heleri». *TV 2* **(norsk)**. 21. mai 2010. Besøkt 1. juni 2022.
2. ↑  «Furuholmen kastet ut av Advokatforeningen». *TV 2* **(norsk)**. 7. mai 2011. Besøkt 1. juni 2022.
**H Press** var et norsk forlag etablert av Jørn H. Sværen i 2004. Forlaget utga oversettelser og bokserier med tematiske eller formelle rammer. H Press ble nedlagt 31. desember 2009.

Serie Imperativ
---------------

Imperativ er en bokserie for inviterte forfattere, med mottoet «hvorfor skrive hva hvordan». Serien ble lansert høsten 2004 med bøker av Svein Jarvoll, Øyvind Berg og Tone Hødnebø. Thure Erik Lund og Kristine Næss skrev for serien i 2005, og Ole Robert Sunde og Erling Lægreid i 2006. Serien ble avsluttet med en bok av Aud Olsen i 2008.

Miniatyrer
----------

Miniatyr er en bokserie for kortere, sjangeruavhengige tekster skrevet av inviterte forfattere. Serien ble lansert våren 2007 med bøker av Rune Christiansen (28 sider), Silje Vethal (16 sider) og Tomas Espedal (20 sider). Morten Øen (24 sider), Hildegunn Dale (24 sider) og Caroline Bergvall (36 sider) skrev for serien i 2008.

Serie A
-------

Serie A er ni skandinaviske forfatteres arbeid på hvert sitt ark à 30 × 90 cm. Arkene er brettet en gang og pakket i en eske à 30 × 45 cm. Forfatterne er Helena Eriksson, Jörgen Gassilewski og Ann Jäderlund fra Sverige, Niels Lyngsø, Ursula Andkjær Olsen og Mikkel Thykier fra Danmark, og Inger Elisabeth Hansen, Gunnar Wærness og Morten Øen fra Norge. Utgivelsen ble distribuert av Forlaget Basilisk i Danmark og Modernista i Sverige. Den vant sølv i åpen klasse i Årets vakreste bøker 2006.

Oversettelser
-------------

H Press ga ut sine første oversettelser våren 2006: Dantes *Om diktning på folkespråket*, oversatt av Espen Grønlie, og Emmanuel Hocquards *En prøve på ensomhet*, oversatt av Jørn H. Sværen og med en introduksjon av Gunnar Berge i et eget hefte. Claude Royet-Journouds tetralogi ble utgitt høsten 2009. De fire bøkene er oversatt av Jørn H. Sværen og Gunnar Berge, og Gunnar Berge og Jonas (J) Magnusson har skrevet hver sin introduksjon i egne hefter. Bøkene og heftene er pakket i en eske. Utgivelsen ble nominert til Kritikerprisen for beste oversettelse i 2009, og den vant sølv i klassen dikt/poesi i Årets vakreste bøker 2010.

Burning Deck
------------

H Press var distributør av det amerikanske forlaget Burning Deck i Skandinavia. Audiatur overtok distribusjonen da H Press ble nedlagt.

Referanser
----------

1. ↑  «H Press Serie Imperativ». *www.hpress.no*. Besøkt 5. januar 2022.
2. ↑  «Grafill». *web.archive.org*. 2. oktober 2006. Arkivert fra originalen 2. oktober 2006. Besøkt 5. januar 2022.
3. ↑  «H Press». *www.hpress.no*. Besøkt 5. januar 2022.

Eksterne lenker
---------------

* H Press
* Dialog fra Vinduet 4/08 (PDF)
* Artikkel i Morgenbladet 08.01.2010[*død lenke*]
* Intervju i Dagbladet 10.12.2007

Portal: Litteratur
**HTTP innholdsforhandling** er en prosess under HTTP‐standarden hvor nettleser og nettjener forhandler om hvilken utgave av en ressurs som er mest egnet for visning i nettleseren [eller annet visningsprogram].

I HTTP anmoder nettleseren en ressurs fra nettjeneren, som igjen serverer denne til nettleseren. Sammen med anmodningen hvor ressursen er spesifisert som en URI, sender nettleseren flere hoder med informasjon om optimal visning. Denne informasjonen inneholder tekniske data om hvilke tegnkodinger, komprimeringer, og språk som nettleseren/brukeren kan forstå. Nettjeneren kan så velge å bruke denne informasjonen for å sømløst forhandle med nettleseren om å velge best egnet versjon av den anmodede ressursen.

Denne prosessen er hyppig brukt på Internett for å avgjøre hvilket språk brukeren kan forstå eller foretrekker. Den er også brukt for å velge ut for eksempel digitalt bildeformat.

Prosessen kan *ikke* brukes til å avgjøre hvor i verden brukeren befinner seg. Den er sådan ikke en fullgod lokaliseringsmetode (det å tilpasse til lokale forhold) (*L10N*), men kan i kombinasjon med andre prosesser brukes for å oppnå internasjonalisering (I18N).
**Morten Carlsen** (født 1957) er en norsk bratsjist, opprinnelig fra Tromsø.

Han studerte med Hatto Beyerle ved Musikkhøgskolen i Wien (1976–82) og avsluttet med diplomeksamen.
Deretter hadde han ledende stillinger i Orchester der Beethovenhalle, Bonn og Radiosinfonieorchester Stuttgart (1984–88).
Tilbake i Oslo, hvor han hadde debutert i Universitetets Aula (1981),
var han nestgruppeleder og fungerte tidvis som solobratsjist i av Oslo Filharmoniske Orkester (1988–94). Han har spilt kammermusikk med ledende europeiske musikere (Thomas Brandis, Enrico Bronzi, Henning Kraggerud, Lars Anders Tomter o.a.) og vært solist med flere norske profesjonelle orkestre. Flere komponister har skrevet verk for ham, bl.a. Wolfgang Plagge og Terje Bjørklund (Bratsjkonsert).
Han er professor ved Norges musikkhøgskole hvor han også underviser fiolin og holder utøverrelaterte forelesninger om temaer som øving, musikalsk meningsdannelse og talentutvikling. Carlsen har også undervist ved flere andre høyere norske musikkutdanningsinstitusjoner.
Han har vært gjestende professor ved en rekke utenlandske læresteder, bl.a. regelmessig ved Universität der Künste, Wien og Paris-konservatoriet. I en årrekke gjestet han også Musikkhøgskolen i Weimar.

Utgivelser
----------

* *Melankoli* (2L, 2001). Med Sergej Osadchuk og Marianne Beate Kielland.
* *Vademecum for viola*, "Vademecum for violin" (Norsk noteservice).
* *Norske neoklassikere* (Euridice, 2008). Med Tor Espen Aspaas, Jorunn Marie Bratlie og Svein Bjørkøy. Resultat av et lengre forskningsprosjekt.
* "die siebte himmelsrichtung" (LaWo 2010), verk av Edvin Østergaard med Siri Torjesen, sang og Hans Josef Groh, cello (Spellemannpris for samtidsmusikk 2011).
* Å tolke musikk (Universitetsforlaget 2017) sammen med Henrik Holm.

Referanser
----------

1. ↑   Prabook, prabook.com[Hentet fra Wikidata]
2. ↑  jobbeside[*død lenke*] ved Norges musikkhøgskole.

|  |  |
| --- | --- |
| Oppslagsverk/autoritetsdata | Prabook **·** CRIStin **·** Discogs
 |
**Knut Liten og Sylvelin** er en folkevise av den typen vi kaller ballade. I TSB katalogen er den typologisert som TSB D 62.

Handling
--------

Helten kommer til kongsgården og går inn til prinsessa. Da kongen får vite dette, sender han ut mennene sine for å drepe ham, men helten vinner kampen og truer kongen med at han vil drepe han også. Kongen gir etter og helten får prinsessa.

Utbredelse
----------

Visa er også kjent Danmark (Herr Grønnevold, DgF 422) og Sverige (Herr Grönborg, SMB 78). I Norge er visa utformet i to ulike versjoner. Knut Liten og Sylvelin er skrevet opp mange ganger i Telemark. Den andre, som går under navnet Grønnevoldvisa, har L.M. Lindeman også dokumentert i Ringebu.
Den melodien som vanligvis blir brukt i dag, skrev Olea Crøger opp i Nissedal, dessuten sang hun den for Lindeman.

Visa er sunget inn av Alf Cranner på platen *Rosemalt Sound*, av bandet Kong Lavring på albumet *Den 2den*, og av bandet Gåte på platene *Liva* og *Iselilja*.

Kilder
------

* Øystein Gaukstad (1983). *Aeldre og nyere norske fjeldmelodier*. Norsk Musikforlag. ISBN 978-82-7093-031-9.